ઘણાં પરિવારો અહીંના મકાનોમાં કેટલાય સમયથી વસવાટ કરે છે. જોકે અહીંના અનેક બિલ્ડિંગોમાં છેલ્લા એક-દોઢ મહિનાથીય વધુ સમયથી પાણીની સમસ્યા છે. અહીંના રહેવાસીઓનું કહેવું છે કે છેલ્લા કેટલાય દિવસોથી અહીં એક ટાઈમ પણ પાણી મળતું નથી. અહીંના એક રહીશ સુલતાના શેખ કહે છે કે અમારા બિલ્ડિંગમાં નીચે પાણીનો ટાંકો બનાવાયો છે અને ત્યાંથી મોટર વાટે પાણી આપવાની સુવિધા છે. જોકે પાણીના ટાંકામા જ પાલિકાનું પાણી આવતું નથી. અન્ય એક રહીશ સંતોષ બુટીયા પણ જણાવે છે કે પાણીની સમસ્યાને કારણે અનેક લોકોને પીવાના પાણીના કારબા વેચાતા લેવા પડે છે.